КАК ДА ПЕРЕМ БЕБЕШКИТЕ ГАЩЕРИЗОНИ?
 Гащеризонът, както и всяка друга дрешка от гардероба на мъничето ви, се поддържа според указанията на етикета . Винаги проверявайте какво препоръчва производителят, ако искате да запазите дрехата по-дълго в оригиналния ѝ вид. На етикета винаги е посочен начинът на пране (на ръка или в пералня), препоръчителните градуси на водата , както и дали е допустимо използването на центрофуга . 
По отношение на перилния препарат, съветваме ви да използвате марки, които имат специална серия за бебета – те са дерматологично тествани, с по-мека миризма и без вредни съставки . Така ще бъдете сигурни и спокойни, че няма да предизвикате алергия или друг тип нежелана реакция на деликатната детска кожа. И накрая – не забравяйте, че гладенето на бебешките дрешки , което е с доказан антибактериален ефект, е задължително поне до 6-месечна възраст. 

